وەلا بووەرەم مەیلەم وە جی
گەرمەسێر چک° چووڵە
بارەێ بارەو دۊا خێڵان
قرنڰەێ داڵ تێدو
قوو قوو باێەقۆش
تا داڵەیل نۊن نەوردنە
تا دەێەیل بووم نەکردنە مەیلەم وە جی !!
ئاخێزەێ ئەور° نەزووک بێ مدوو نییە
نەوای زەۊ لە تیەنی شەق بووەێدو
شەق° زەۊ هۊتمەو بەێد...
خۆەد وەتی:
ئاو ئەڵوەن پەل پەلەو کەیم
ئاسندڕگەیل سزنیمو گەنم خەیم
م° خەێاڵ° سەونز° ئێڵم
بەو
بووەرەم
مەیلەم وە جی!...
سعید عبادتیان - بانان
بوو خۆەش° چۊزەی چەویر ها شاندەو!
چۊ نیەزانی گیانم ها قەێ گیــــــاندەو؟!
هەم تــام نانیو کــەرە، هـەم رۊن° دان!!!
هاوە قەێ مەشکەو دوو و کۆڵەنانـــدەو!
مهوش سلیمان پور سوزان
گێشتێ زانن گیانم ها قەێ گیــــاندەو!
دڵ خۆەشم ک° شانم ها قەێ شاندەو!
مەسم کرد چەوەیل° چۊ شەراو° توو
بەو بۆەخشم وەو  دڵ° چۊ ساندەو!!!
وحید فرخی نسب خمین
